Document ID: /roh_data/filtered/Billingualer_Corpus_interleaved-de-rm.jsonl.gz/692

This is a text translated from German to Rumantsch Grischun.
Erfolgreiche Bündner Schülerinnen und Schüler an der Sportschule in Magglingen

Der 33. Schweizerische Schulsporttag fand anfangs Juni an der Eidgenössischen Sportschule in Magglingen statt. Unter den rund 3000 teilnehmenden Schülerinnen und Schülern aus der ganzen Schweiz war auch der Kanton Graubünden mit 18 Mannschaften und mehr als 100 Jugendlichen vertreten. Diese haben sich anlässlich der Kantonalen Schulsporttage für den nationalen Anlass qualifiziert und durften als Belohnung am Vortag der Wettkämpfe die Expo.02 besuchen.

Die Bündner Delegation unter der Leitung des Sportamtes Graubünden konnte sich über drei Medaillengewinne freuen:

- Die Oberstufe Domat/Ems holte Titel im Orientierungslauf, Kategorie Mixed;

- Die Mädchen der Kantonsschule Chur erreichten im Basketball den 2. Rang und

- In der Disziplin Schwimmen Mixed gewann die Oberstufe Scuol wie schon im Vorjahr die Bronzemedaille.

Genau so wichtig wir die sportlichen Leistungen war aber auch das Gemeinschaftserlebnis und die Begegnungen zwischen Schülerinnen und Schülern aus allen Landesteilen.

Credit Suisse Cup 2002

Während die weltbesten Fussballer in Asien den neuen Weltmeister ermitteln, fand am kürzlich in Bern der Finaltag des Credit Suisse Cup statt. Rund 150'000 fussballbegeisterte Mädchen und Knaben nehmen jedes Jahr an der offiziellen Schulfussball-Meisterschaft des Schweizerischen Fussballverbandes teil. Die Vorausscheidungen werden in den Kantonen organisiert.

Das Sportamt Graubünden führte das kantonale Ausscheidungsturnier in Zusammenarbeit mit dem Bündnerischen Fussballverband) in Landquart durch. Über 70 Mannschaften aus dem ganzen Kanton beteiligten sich daran und lieferten sich spannende, hart umkämpfte Spiele um die Kategoriensiege. Die Teilnahme am Finalturnier in Bern war der Höhepunkt für die 8 Mannschaften, welche die Qualifikation geschafft haben.

Obwohl die Bündner Teams die Vorrunde nicht überstanden, war die Teilnahme an diesem Grossanlass für alle Beteiligten ein einmaliges Erlebnis.

Gremium: Sportamt Graubünden

Quelle: dt Sportamt Graubünden

Data: 28.06.2002

Scolaras e scolars grischuns han success a la scola da sport a Magglingen

L'entschatta zercladur ha gì lieu il 33avel di svizzer da sport da scola a la scola federala da sport a Magglingen. Tranter las circa 3000 scolaras e scolars da l'entira Svizra ch'èn sa participads è stà represchentà er il chantun Grischun cun 18 squadras e cun passa 100 giuvenils. En occasiun dal di chantunal da sport da scola eran quels sa qualifitgads per l'occurrenza naziunala, e sco recumpensa han els astgà visitar la Expo.02 il di avant la concurrenza.

La delegaziun grischuna sut la direcziun da l'uffizi da sport dal Grischun ha pudì sa legrar da trais medaglias:

- il stgalim superiur da Domat ha fatg titels en la cursa d'orientaziun, categoria mixed;

- las mattas da la scola chantunala a Cuira han cuntanschì il segund rang tar il basketball ed

- en la disciplina nudar mixed ha gudagnà il stgalim superiur da Scuol la medaglia da bronz, sco gia avant in onn.

Uschè impurtanta sco las prestaziuns sportivas è dentant er stada l'experientscha da cuminanza e las scuntradas tranter scolaras e scolars da tut las parts dal pajais.

Credit Suisse Cup 2002

Entant ch'ils megliers giugadurs da ballape dal mund erueschan en Asia il nov champiun mundial ha gì lieu da curt a Berna il di dal final dal Credit Suisse Cup. Circa 150'000 mattas e mats sa participeschan mintg'onn al champiunadi uffizial da ballape da scola da la federaziun svizra da ballape. Las preselecziuns vegnan organisadas en ils chantuns.

L'uffizi da sport dal Grischun ha organisà il turnier da selecziun chantunal en collavuraziun cun la federaziun grischuna da ballape a Landquart. Passa 70 squadras da tut il chantun èn sa participadas ed han giugà plain tensiun e spiert da cumbat per la victoria da categorias. La participaziun al turnier dal final a Berna è stada la culminaziun per las 8 squadras ch'èn sa qualifitgadas.

Malgrà ch'ils teams grischuns n'han betg dumagnà la runda eliminatoria è la participaziun a quest'occurrenza gronda in eveniment unic per tut ils participads.

Gremi: uffizi da sport dal Grischun

Funtauna: rg uffizi da sport dal Grischun

Data: 28.06.2002